# ZMOS CMYK

# Materiál na rokovanie

**Hospodárskej a sociálnej rady SR**

# dňa 24. 9.2018

**k bodu č. 15)**

**Stanovisko k** [**návrhu zákona**](http://hsr.rokovania.sk/99822018-m_opva/) **o výkone správy v oblasti informačných technológií verejnej správy a o zmene a doplnení niektorých zákonov**

**Všeobecne k návrhu zákona:**

Dôvodom pre prijatie návrhu zákona o výkone správy v oblasti ITVS je ustanovenie komplexnej právnej úpravy správy ITVS tak, aby boli jednotným spôsobom pokryté všetky oblasti vedenia a riadenia v správe ITVS, od fázy plánovania a organizácie až po monitoring a hodnotenie. Nadväzne na to je cieľom návrhu zákona ustanoviť jednotný spôsob plnenia povinností pri výkone všetkých fáz riadenia v správe ITVS.

Návrh zákona bol predmetom medzirezortného pripomienkového konania od 16. októbra do 06. novembra 2017 a do medzirezortného pripomienkového konania opätovne od 02. júla 2018 do 11. júla 2018 z dôvodu času, ktorý od predošlého pripomienkovania uplynul a zmien, ktoré na základe pripomienok boli v návrhu zákona vykonané. Návrh zákona sa na rokovanie predkladá bez rozporov.

V rámci medzirezortného pripomienkového konania uplatnilo združenie DEUS pripomienky legislatívno-technického charakteru a zároveň aj požiadavku vyčíslenia dopadov zákona na rozpočet miestnej územnej samosprávy, čo v  doložke finančných vplyvov absentovalo. ZMOS sa s pripomienkami združenia DEUS stotožňuje. Uvedené pripomienky boli zo strany predkladateľa návrhu zákona akceptované.

**Pripomienky k návrhu zákona:**

ZMOS nemá k predloženému návrhu zákona zásadné pripomienky.

**Záver:**

ZMOS navrhuje, aby Hospodárska a sociálna rada SR predložený návrh zákona odporučila na ďalšie legislatívne konanie.

**Michal Sýkora**

**predseda ZMOS**